**Ambulatorās medicīniskās rehabilitācijas pakalpojumu sniegšanas kārtība personām pēc pārslimotas Covid-19 infekcijas**

1. IZPILDĪTĀJS papildus šī Līguma 1. pielikuma 2.punktā noteiktajai plānotai summai ambulatorās medicīniskas rehabilitācijas pakalpojumam saņem maksājumu, sniedzot ambulatorās medicīniskās rehabilitācijas pakalpojumus personām ar pārslimotu laboratoriski apstiprinātu Covid-19 infekciju (anamnēzē diagnoze “U07.1. - Covid-19, ja vīruss identificēts” atbilstoši Starptautiskajai slimību un veselības problēmu klasifikācijai SSK10) (turpmāk – medicīniskā rehabilitācija pēc pārslimotas Covid-19 infekcijas).
2. IZPILDĪTĀJS ambulatoro medicīnisko rehabilitāciju pēc pārslimotas Covid-19 infekcijas sniedz ar ģimenes ārsta, ārsta-speciālista vai fizikālās un rehabilitācijas medicīnas ārsta nosūtījumu veidlapas formā Nr. 027/u atbilstoši normatīvajos aktos noteiktajai kārtībai, ievērojot šādus pacientu atlases kritērijus (pacientam vienlaikus jāatbilst visiem trīs kritērijiem):
   1. pēc pārslimotas Covid-19 slimības radušies vai pasliktinājušies viegli, vienā funkcionēšanas līmenī (atbilstoši SFK) funkcionēšanas traucējumi, kas ierobežo personas darba spējas vai spējas veikt ikdienas aktivitātes, bet neietekmē personas pašaprūpi;
   2. pacientam ir vismaz viens no sekojošiem simptomiem:
      1. viegla elpošanas mazspējas pakāpe;
      2. viegla līdz mērena kardiovaskulāra mazspēja;
      3. neiroloģiski bojājumi;
      4. muskuloskeletālie simptomi;
      5. citas klīniskas izpausmes.
   3. pacientam nav nepieciešama 24 stundu medicīniskā uzraudzība un skābekļa atbalsts.
3. IZPILDĪTĀJAM jāievēro šādas **prasības pakalpojuma rindu organizācijai**:
   * 1. tiek veidota atsevišķa pakalpojuma gaidīšanas rinda, kura neietekmē līdzšinējo gaidīšanas rindu;
     2. tiek nodrošinātas personu pieraksta iespējas uz pakalpojumu gan klātienē, gan telefoniski, gan elektroniski;
     3. pacients tiek informēts par plānoto pakalpojumu saņemšanas datumu pieraksta brīdī, kā arī tiek nodrošināta atgādinājuma informēšana par pierakstu uz pakalpojumu telefoniski divas dienas pirms paredzētā pakalpojuma, ja gaidīšanas laiks līdz pierakstam ir bijis garāks par 14 dienām.
4. IZPILDĪTĀJS par sniegtajiem medicīniskās rehabilitācijas pēc pārslimotas Covid-19 infekcijas pakalpojumiem ievada Vadības informācijas sistēmā veidlapas Nr.024/u „Ambulatorā pacienta talons” informāciju, norādot pacientu diagnozi “*U09” - Stāvoklis pēc pārslimota Covid-19* vai *“U09.9” - Stāvoklis pēc pārslimota Covid-19, bez precizējuma* un pacientu grupu  “*CR1”- Rehabilitācija ambulatori bērniem, kas pārslimojuši Covid-19* vai *“CR2” - Rehabilitācija ambulatori pieaugušajiem, kas pārslimojuši Covid -19*.
5. DIENESTS apmaksā medicīnisko rehabilitāciju pēc pārslimotas Covid-19 infekcijas atbilstoši faktiski sniegto pakalpojumu apjomam un tarifam ambulatorajai rehabilitācijai 2021.gadam.